Diari Oficial de la Generalitat Valenciana


Sumari del DOGV 4781, del 23-06-2004 (2004/6186)

RESOLUCIÓ de 5 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza l'empresa Sigma Inspección, SL, per actuar com a organisme de control.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/6186


Data del document
:   05-05-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * energia elèctrica
    * empresa privada
    * edifici industrial

RESOLUCIÓ de 5 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza l'empresa Sigma Inspección, SL, per actuar com a organisme de control. [2004/M6186]
  
Vista la sol·licitud presentada per Andrés Serrano Jarque, en nom i representació de la mercantil Sigma Inspección, SL, amb domicili social a la plaça de l'Horta, número 1, 46782 Godella (València), per a l'autorització d'actuació com a organisme de control en l'àmbit d'instal·lacions elèctriques, àrea industrial.
  
Vista la Llei d'Indústria 21/1992, de 16 de juliol (Boletín Oficial del Estado de 23 de juliol de 1992).
  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).
  
Vista l'Acreditació número 85/EI147 de data 16 d'abril de 2004, atorgada per l'entitat nacional d'acreditació a favor de la mercantil Sigma Inspección, SL, segons els criteris arreplegats en la norma UNIX-EN 45909:1995, per a les activitats d'inspecció en l'àrea industrial.
  
Resultant que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la Conselleria d'Indústria i Comerç, per la qual desenvolupa el Decret 54/2001.
  
Atés que, en la documentació presentada, s'acredita que l'empresa complix amb les exigències generals establides en el Reial Decret 2.200/1995, per a la seua actuació en els àmbits reglamentaris per als qual se sol·licita autorització d'actuació com a organisme de control.
  
Esta Direcció General resol:
  
Primer
  
Autoritzar l'empresa Sigma Inspección, SL per a actuar com a organisme de control en l'àmbit d'instal·lacions elèctriques de l'àrea industrial, i limitar la present autorització a les actuacions reglamentàries definides en l'abast normatiu especificat en el document d'acreditació número 85/EI147 i el seu annex tècnic, emés per l'Entitat Nacional d'Acreditació.
  
Segon
  
La mercantil Sigma Inspección, SL queda autoritzada per a actuar en els àmbits reglamentaris i amb les limitacions expressades en el punt primer en tot el territori nacional, havent d'ajustar en qualsevol cas, per a actuar en qualsevol altra comunitat autònoma, les seues actuacions al que s'ha especificat en la Llei d'Indústria 21/1992, de 16 de juliol, i en el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenrotllament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la Conselleria d'Indústria i Comerç, per la qual desenvolupa el Decret 54/2001 o els que puguen ser establits per la Conselleria d'Indústria, Comerç i Turisme d'esta comunitat autònoma.
  
Tercer
  
Qualsevol variació de les condicions o requisits acreditats, que van servir de base per a dictar la present resolució, hauran de comunicar-se l'endemà de produir-se a esta Direcció General d'Indústria i Energia.
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.